Нағашыбай Мұқатов — Қазақстан Энциклопедиясы
"Нағашыбай Мұқатов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Нағашыбай Мұқатов — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Нағашыбай Мұқатов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 214
TEXT: Қазақстан Энциклопедиясы Нағашыбай Мұқатов - 1949 жылы 15 наурызда Қостанай облысы, Жангелдин ауданы, Торғай селосында туған. 1970 жылы қазіргі әл-Фараби атындағы ҚазҰУ-дің журналистика факультетін бітіріп, Жангелдин аудандық газетінде әдеби қызметкер, Торғай, Қостанай облыстық радиоларында редактор, Қазақ радиосының Торғай облысындағы меншікті тілшісі, Қостанай теледидарының бас редакторы қызметтерін атқарған. «Қазақстан-Қостанай» теледидар компаниясында «Шаңырақ» шығармашылық бірлестігін басқарған. Қазір Қостанай облыстық Ы. Алтынсарин мемориалдық мұражайының директоры болып қызмет істейді, Ахмет Байтұрсынұлы атындағы Қостанай мемлекеттік университетінің журналистика бөлімінде шәкірттерге дәріс береді. Өлеңді мектеп қабырғасында жазған. Аудандық, облыстық ақындар айтыстарына қатысып, бірнеше мәрте жеңімпаз болған. 1972 жылы Шымкент қаласында өткізілген тұңғыш жас ақындар фестиваліне қатысқан. Қазақ радиосы ұйымдастырған «Қазақстаным — қара шаңырағым» атты тұңғыш республикалық радио фестивалінің бас жүлдегері. Әр жылдары жарық көрген «Сөйле, жүрек», «Айналайын адамдар», «Ақбұлақ», «Жанымның жасыл жапырақтары», «Бейсенбай биік бәйтерек», «Қанат және Қаламқас», «Күлкім келеді», «Қазыналы Қайнекей» кітаптарының авторы. Филология ғылымдарының кандидаты. Қазақстан Республикасында кімнің кім екені – 2011. 2 томдық анықтамалық. ISBN 978-601-278-473-2 «Кеңес одағы теледидары мен радиосы қызметінің үздігі» белгісімен, «Астанаға 10 жыл» медалімен, Қазақстан Республикасының Мәдениет және ақпарат министрлігінің «Мәдениет қайраткері» белгісімен марапатталған. Қостанай облыстық меценаттар клубы тағайындаған «Қазына» сыйлығының екі мәрте иегері. Үйленген. Жұбайы - Мұқатова Рәзия Ағытаевна, зейнеткер. ¥лы - Мұқатов Қанат Нағашыбайұлы, қызы - Мұқатова Қаламқас Нағашыбайқызы. Қазақстан жазушылары: Анықтамалық/Құрастырушы: Қамшыгер Саят, Жұмашева Қайырниса, Алматы: «Аң арыс» баспасы, 2009 жыл
